CELEX: 62015CN0321
Language: el
Date: 2015-06-29 00:00:00
Title: Υπόθεση C-321/15: Αίτηση προδικαστικής απόφασης την οποία υπέβαλε το Cour constitutionnelle (Λουξεμβούργο) στις 29 Ιουνίου 2015 — ArcelorMittal Rodange et Schifflange SA κατά État du Grand-duché de Luxembourg

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/39
            
         Αίτηση προδικαστικής απόφασης την οποία υπέβαλε το Cour constitutionnelle (Λουξεμβούργο) στις 29 Ιουνίου 2015 — ArcelorMittal Rodange et Schifflange SA κατά État du Grand-duché de Luxembourg
   (Υπόθεση C-321/15)
   (2015/C 294/51)
   Γλώσσα διαδικασίας: η γαλλική
   
      Αιτούν δικαστήριο
   
   Cour constitutionnelle
   
      Διάδικοι στην υπόθεση της κύριας δίκης
   
   
      Προσφεύγουσα: ArcelorMittal Rodange et Schifflange SA
   
      Καθού: État du Grand-duché de Luxembourg (Λουξεμβουργιανό Δημόσιο)
   
      Προδικαστικό ερώτημα
   
   Είναι το άρθρο 13, παράγραφος 6, του τροποποιημένου νόμου της 23ης Δεκεμβρίου 2004, ο οποίος καθιερώνει ένα σύστημα εμπορίας δικαιωμάτων εκπομπής αερίων θερμοκηπίου, άρθρο που επιτρέπει στον αρμόδιο υπουργό να αξιώνει την επιστροφή, χωρίς πλήρη ή μερική αποζημίωση, των δικαιωμάτων που έχουν μεν χορηγηθεί σύμφωνα με το άρθρο 12, παράγραφοι 2 και 4, του ίδιου αυτού νόμου, αλλά δεν έχουν χρησιμοποιηθεί, σύμφωνο με την οδηγία 2003/8[7]/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ειδικότερα με την οικονομία του προβλεπόμενου από την οδηγία συστήματος εμπορίας δικαιωμάτων (αυτό το ερώτημα περιλαμβάνει το ζήτημα αν τα δικαιώματα που έχουν χορηγηθεί, αλλά δεν έχουν χρησιμοποιηθεί, μπορούν να χαρακτηριστούν ως αγαθά, καθώς και το ζήτημα αν τίθεται θέμα επιστροφής τους και, σε περίπτωση καταφατικής απάντησης, το ζήτημα του νομικού χαρακτηρισμού της επιστροφής αυτής);
   
      (1)  ΕΕ L 275, σ. 32.